વિધાનસભામાં વિપક્ષના નેતા શંકરસિંહ વાઘેલાએ ભાજપ અને મુખ્યમંત્રી આનંદીબહેન તરફ નિશાન સાધતા કહ્યું હતું કે જો તંત્ર મુખ્યમંત્રીને ગાંઠતું ન હોય તો મુખ્યમંત્રીએ રાજીનામું આપી દેવું જોઈએ. ઉલ્લેખનીય છે કે રાજ્યમાં ચૂંટણીને પગલે જાગૃત થયેલી કોંગ્રેસ લોકદરબાર યોજી રહી છે રાજ્યમાં કોંગ્રેસે યોજેલા 15 લોકદરબારોમાં સૌથી વધુ સમસ્યા શિક્ષણને લઇને સામે આવી હતી. આથી વિપક્ષ કોંગ્રેસનું કહેવું છે કે રાજ્યમાં શિક્ષણનું સ્તર કથળ્યું છે અને રાજ્ય 18માં ક્રમાંકે જતું રહ્યું છે. પ્રવેશોત્સવ અને ગુણોત્સવ ફક્ત ભાજપની પ્રસિદ્ધિના કાર્યક્રમો બન્યા છે. જો સીએમને તંત્ર ગાંઠતું ન હોય તો સીએમ એ રાજીનામું આપી દેવું જોઇએ તેવો દાવો વિપક્ષ નેતા શંકરસિંહે કર્યો હતો.